એસઓજી પોલીસે અમદાવાદ જિલ્લાનાં દેત્રોજ તાલુકાના કાંઝ ગામના પંચાલ મનોજકુમાર ભરતભાઇને પકડી લીધો હતો.તેની પાસેથી રૂપિયા ૫૦૦ ના દરની ૭૪ નંગ અને રૂપિયા ૨૦૦ ના દરની ૨૬ નંગ મળી કુલ રૂપિયા ૪૨૨૦૦ ની નકલી નોટો મળી આવી હતી. તેથી એસઓજી પોલીસે શખ્સ પાસેથી કલર પ્રિન્ટર સ્કેનર ઝેરોક્ષ મશીન, કોરા કાગળના રીમ, કાતર, તેમજ મોબાઇલ મળીને કુલ રૂપિયા ૧૫ હજારનો મુદ્દામાલ કબજે કરી ફરીયાદ નોંધાવી સાંથલ પોલીસ સ્ટેશનને સોંપ્યો હતો. સાંથલ પોલીસે આ શખ્સને મહેસાણાની જ્યુડીશીયલ કોર્ટમાં રજૂ કરી સાત દિવસનાં રીમાન્ડની માંગણી કરી હતી.તેથી કોર્ટે ૨૯ ઓક્ટોબર સુધીનાં પાંચ દિવસનાં રીમાન્ડ મંજૂર કર્યા હતા. પાંચ દિવસનાં રીમાન્ડ દરમિયાન આ શખ્સ સાથે અન્ય લોકો સંડોવાયેલ છે કે કેમ તેમજ મોડસ ઓપરેન્ડી ક્યાંથી મેળવી તે અંગે સાંથલ પોલીસ તપાસ કરશે.